

המכללה לביטחון לאומי

מחזור מ"ו, 2019-2018

**עבודת סיכום לקורס חברה   
 "תודעה כמרכיב בחוסן הלאומי"**

מגיש: צביקה ישראלי

מנחה אקדמי:דר' נרי הורוביץ

אפריל 2019

|  |  |
| --- | --- |
| **תוכן העניינים** |  |
| מבוא | 1 |
| פרק ראשון כיצד מייצרים השפעה | 2 |
| פרק שני – מהו חוסן לאומי | 6 |
|  |  |
| סיכום ומסקנות | 8 |
| ביבלוגרפיה | 9 |
|  |  |
|  |  |
|  |  |
|  |  |

**מבוא**המאה ה-21 הביאה לשינוי באופיין של מלחמות, המלחמות אינם מתנהלות עוד רק בשדה הקרב בלבד אלא גם במישור התודעתי. בכך, נפתח כר רחב לפעולה שדורש גם קשב לאוכלוסייה האזרחית בעורף. עד כדי כך חשיבותה של התודעה שבמשנתו של הרמטכ"ל הרוסי גרסימוב היא מקבלת במה משמעותית בתפיסת הלחימה המודרנית, לחימה בה בניגוד לעבר הגבולות בין מלחמה ושלום מטושטשים והמלחמה אינה מוכרזת, וגם כשהלחימה מתחילה היא אינה בתבנית המוכרת לנו, (2016,Gerasimov) מלחמה אותה רואה גרסימוב באופן שונה מהעבר בשילוב של יכולות שאינם לחימתיות כגון כלכליות, מדיניות ושימוש במרחב המידע הכולל מרכיבי השפעה בעוצמה של 4:1.

עבודה זו תבחן את משמעות השימוש בהשפעה על התודעה בלחימה המודרנית והנחיצות בהשקעת משאבים על מנת שלא יפגעו מרכיבי החוסן הלאומי, לשם כך יבחנו המושגים המרכיבים את שני עולמות אלה, מצד אחד ההשפעה ויכולותיה בעידן זה אל מול משמעות החוסן הלאומי.

**פרק ראשון – כיצד מייצרים השפעה**

על מנת לעמוד על מרכיבי ההשפעה ראשית יש להגדיר מושג יסודי בדמות התעמולה או פרופגנדה, שעל בסיסו בפועל נוצרת יכולת ההשפעה, תעמולה לפיכך, הינה הפצת מידע-שמועות וטיעונים המבוססים על חצאי אמיתות או שקרים במטרה להשפיע על דעת הקהל. (smith,2019)

כלי התעמולה/ההשפעה יכולים לשמש אל מול קהל הבית במדינה, המדינה תעביר את אזרחיה מהלך של עיצוב תודעתי תוך שימוש במניפולציות לאורך זמן. או במקרים אחרים במטרה לייצר השפעה על דעת הקהל במדינה יריבה או ציבור רחב אף יותר (כלל עולמי, גוש מערבי וכולי).

עם השנים הלכה והתפתחה היכולות המאפשרות להגיע למסה של אנשים ולייצר תודעה, כך לדוגמה במלחמת העולה השנייה ביצעו הנאצים פעולות תעמולה רחבות באמצעים שהיו ברשותם באותה עת (פוסטרים, סרטי קולנוע) במטרה להנחיל את תורת הגזע.

במאה ה-21 קיימים כלים רבים המאפשרים לבצע עיצוב תודעה ויצירת השפעה באמצעות הרשתות החברתיות (פייסבוק, אינסטגרם ועוד). היתרון הבולט ברשתות אלו הינה היכולת לייצר תעבורה של מסה של מידע לא מסונן (אמיתי/ לא אמיתי) ישירות ללקוח, בעלות נמוכה מאוד המאפשרת למדינות אך גם לארגונים להשתמש בכלי זה, יתרון מובהק נוסף הינו האנונימיות של הרשת המייצרת קושי בתגובה של הצד הנתקף. במקביל ממשיך השימוש ביכולות מסורתיות יותר בדמות רשתות טלוויזיה.

הרוסים לדוגמה מבינים היטב את היכולות החדשות כנשק המסוגל לייצר להם הישגים אסטרטגיים. ולכן ביצעו השקעה עצומה באמצעי תקשורת (1.1 מיליארד דולר בשנת 2014) (Helmus,2017). מספיקה אמירתה של סימוניאן מרגריטה המשמשת כיום כעורכת הראשית של RT בראיון עיתונאי בשנת 2013 "נשק המידע, נועד לשימוש ברגעים קריטיים ומלחמה זה תמיד רגע שכזה , אתה מבין? ולהגיד לשם מה אנו זקוקים לך זה כמו להגיד למה אנו צריכים את משרד ההגנה ?"

על מנת לייצר הישגים פועלים הרוסים להעמיק שסעים על נקודה זו כבר עמד הפילוסוף המשפיע אלכסנדר דוגין, בספרו Foundations of Geopolitics

בו קורא לשירותים המיוחדים הרוסיים ובעלי בריתם לעורר חוסר יציבות או בדלנות בתוך ארצות הברית ולעשות שימוש בכוחות הפוליטיים של גזענים "אפרו אמריקאים", לפעול ולעודד את הסכסוכים האתניים, החברתיים והגזעיים, כל זאת במטרה לערער תהליכים פוליטיים פנימיים בארה"ב (Dunlop,2014)

לא במפתיע זה בדיוק מה שעשו הרוסים בבחירות בארצות הברית בשנת 2016, הרוסים עשו שימוש בכלל היכולות ברשתות החברתיות במטרה להשפיע ולגרום לזכיית המועמד טרמפ בבחירות תוך שימוש ב:

פריצות במרחבי הסייבר במטרה להשיג מידע על אנשים הקשורים למערכת הבחירות בארצות הברית.

שימוש בשלוחים על מנת לפרסם את המידע המזיק זאת במטרה להרחיק את החשד מהתערבות בבחירות אלו.

שימוש ב"טרולים" ברשתות החברתיות במטרה לייצר שיח אוהד ברוח מבצע ההשפעה. ( ICA,2017ׂׂׂ)

בולט מאוד בהקשר הזה הינם הקמפיינים אותם ביצעו באופן ממוקד אל מול אוכלוסיות שונות בארצות הברית במטרה לייצר אפקטים שונים, ללבות את השיח כל זאת במטרה להגיע להישג אותו קבעו לעצמם כך למשל: היה מאמץ מול קבוצת ה"black matters" מאמץ מורכב שכלל שימוש בכלל הרשתות החברתיות (פייסבוק, יו טיוב, אינסטגרם) במטרה להגיע לאוכלוסייה אפרו אמריקאית ולגרום לה לא להצביע אלא לעסוק בנושאים אחרים.(Diresta,2018)

ובמקרה שני תוך כדי לחימה באוקראינה בהשתלטות על חצי האי קרים, שם הפעילו מגוון של שיטות על מנת לייצר מסך הונאה שאפשר לכבוש את האי קרים ללא נפגע אחד, מעבר לכך גם בוצעה התקפה פיזית על רשתות החשמל באוקראינה לתקופה קצרה במטרה לאותת על החדירות האוקראינית לתקיפות מסוג זה.

ארגון הטרור הבולט ביותר שידע להשתמש ברשתות החברתיות במטרה לייצר תודעה הינו ללא ספק דאע"ש, ארגון זה עשה שימוש גבוה בעיקר ברשת YOUTUBE על מנת להעביר מסרי הפחדה לאויביו כך לדוגמה נהג לשדר סרטוני עריפות ראשים של חיילים שנלחמו כנגדו[[1]](#footnote-1), אך גם ליצור ולעודד שסעים באירופה בין החברה המוסלמית שם לחברות הנוצריות וקרה לבצע פיגועים בכופרים שם[[2]](#footnote-2).

אך הם לא שונים בהרבה מהחמא"ס או מהחיזבאללה שמנסים להשפיע על התודעה הישראלית במהלך מבצעים צבאים, כך לדוגמה עשה שימוש נסראללה בכלי זה במלחמת לבנון השנייה באיומיו על העורף הישראלי והבנתו את חולשותיו בנאום "קורי העכביש" במאי 2000, בנאומו השווה נסראללה בין עוצמתה של מדינת ישראל ובין עוצמתם של קורי עכביש. ישראל נראית חזקה מבחוץ, נאם, אך קלה להרס והכנעה, כמו קורי עכביש. ישראל אמנם מצטיירת כבעלת עוצמה צבאית גדולה ועליונות טכנולוגית, אך החברה הישראלית לא תעמוד בעוד מתקפות טרור, פיגועים וקטיושות. החברה הישראלית עייפה ממלחמות ואין לה האיתנות והחוסן לעמוד במאבק דמים ולספוג נפגעים, אמר לשומעיו"(לובוצקי,2008), עליו חוזר במסגרת נאומיו וכך עשו חמאס במהלך צוק איתן כאשר הדוגמה הבולטת ביותר שאף הפכה ללהיט הינו השיר "תקוף תעשה פיגועים"[[3]](#footnote-3), שיטת פעולה זו של הפקת שירים ממשיכה גם בימים אלו.

גם במסגרת ההפגנות הנערכות על גדר הרצועה נעשה שימוש בולט בכלי התודעה על מנת להשיג אפקט של הפחדה אל מול האוכלוסייה האזרחית בעיקר ביישובי העוטף אם באמצעי לחימה כדוגמת בלוני התבערה ואם בהצהרות כמו שהצהיר לאחרונה סנואר "אם ניגרר למלחמה, לא רק העוטף יפונה – גם תל אביב"[[4]](#footnote-4) חשוב לציין כי כיום המידע זורם באופן בלתי מסונן מזירות לחימה באמצעות כלים שונים שהבולטים ביניהם הינם אתרים כדוגמת : חמ"ל ורוטר ובאמצעות רשתות חברתיות בדגש על הטלגרם דבר שעשוי לסייע בהפצת המידע הכוזב ולגרום לו להראות אמין יותר.

לאחרונה אף התפרסמו מספר אמירות הנוגעות לאפשרות של התערבות במערכת הבחירות במדינת ישראל כך לדוגמה צוטט ראש שירות הביטחון הכללי באומרו בינואר 2019 "מדינה זרה מתכוונת להתערב בבחירות בישראל והיא תתערב. אני לא יודע לומר בשלב זה לטובת או לרעת מי ואני יודע על מה אני מדבר".[[5]](#footnote-5)

כמו כן התפרסם כי כפי הנראה אירן פרצה למכשיר הסלולאר של המועמד בני גנץ ובכך לכאורה השיגה מידע רגיש אודותיו. [[6]](#footnote-6)

סביר כי ההצלחות מצד אחד, והעדר גביית מחיר אמיתי מהרוסים במקומות בהם השיטה הוכחה בעבר (שני מקרים לדוגמה הובאו בקצרה בלבד בפרק זה) יביא לתיאבון גובר של ארגונים ומדינות אחרות המתמודדות עם איומים דומים.

כל זה מעיד על עוצמת הפוטנציאל בשימוש בכלי ההשפעה בזירת הלחימה המודרנית, גם בזירה שלנו.

**פרק שני – מהו חוסן לאומי**

על מנת להתחיל לבחון האם איום ההשפעה נוגע במרכיבי החוסן הלאומי יש להבין מספר מושגי יסוד הנוגעים למצבים השונים של המשק בעת חירום ושגרה בהם גם אותו חוסן מדובר.

ההגדרות לקוחות מתוך מסמך של מכון ראות משנת 2009 [[7]](#footnote-7)

משבר - שינוי חריף, מפנה חד, זעזוע שמאיים על שגרת החיים, הביטחון האישי והרווחה של פרטים, משקי בית וארגונים ואף על רווחתה וביטחונה של כל המדינה. משבר יכול להיגרם מסיבות ביטחוניות, כלכליות, חברתיות או עקב 'אסון טבע .

התמוטטות - התפרקות הערכים והנורמות החברתיות המקובלות, אובדן שליטה של רשויות המדינה על האזרחים ומשבר אמון חריף ביניהם, שעלולה לבוא לידי ביטוי באלימות, ביזה, חוסר משמעת המוני, תנועות בלתי מבוקרות של אוכלוסייה וכיוצא בזה

חוסן (resilience) – יכולת לצלוח משבר ולהשתנות במהלכו תוך שמירה על הערכים הבסיסיים ועל איכות חיים סבירה ותוך צמצום נפגעים בנפש

בהקשר לכך חוסן מורכב משני פרמטרים החוסן החברתי והחוסן התפקודי כפי שמגדירים אודי דקל ועומר עינב במאמרם[[8]](#footnote-8)

1. החוסן החברתי – חוסן זה מבוסס על סולידריות חברתית. מטרה משותפת, הסכמה על כללי משחק פוליטיים וכלכליים ותחושה שענייני המדינה מנוהלים באופן הגון וראוי מחזקות את החוסן החברתי, חברה יכולה לשמור על חוסנה גם בפערים אידואולוגיים וכלכליים – בתנאי שיש הסכמה על כללי משחק ותחושה שכולם מצייתים להם, במצב בו התחושה מתערערת ומתקיימת תחושה של העדפת סקטור אחד על משנהו נפגע החוסן החברתי.

עוד טוענים במאמר כי מידת הסולידריות בחברה הישראלית הולכת ונשחקת. אין בה כיום הסכמה על מטרה משותפת (סוגיית עתיד שטחי יהודה ושומרון) ולרבים יש תחושה שחוקי המשחק נותנים יתרון לא הוגן למגזרים מסוימים על פני מגזרים אחרים.

1. החוסן התפקודי – החוסן התפקודי בא לידי ביטוי ביכולת לשמור על שגרת הפעילות האזרחית במצבי חירום וביכולת לחזור לפעילות לאחר אסון שהוא מעשה אדם או טבע.

מעצם ההגדרה והרחבה של המונח חוסן לאומי לשתי קומות נפרדות ברור כי מרכיב ההשפעה הינו מרכיב קריטי בתפיסת הביטחון הלאומי בשגרה לכאורה (לכאורה כי ישראל לא נמצאת אף פעם במצב שגרה מלא) ובחירום. הכלים המאפשרים כיום נגישות בלתי אמצעית ובלתי מבוקרת למסה של אנשים תוך ליבוי שסעים והעלאת סימני שאלה מייצרת הזדמנות בפני ארגונים ומדינות לפעול לחתירה ולערעור חוסנה הלאומי של ישראל באמצעות כלים זולים שעשויים להביא אפקטים משמעותיים כפי שכבר הוכח במערכות ובמקומות אחרים.

לא מן הנמנע ואולי במקרה קיצון ניתן להגיע באמצעות שימוש בכלי ההשפעה לאפקטים שעשויים לענות להגדרות של התמוטטות ומשבר כפי שמופיעים לעיל, עצם המחשבה כי אויב עשוי ללבות יצרים ושסעים העלולים לייצר גלי הדף שעשויים לפגוע באמון במוסדות המדינה ומכאן קצרה הדרך לשינוי השיטה הנהוגה במדינה!

בהיבט זה חשוב לציין כי ישראל מתוקף היותה דמוקרטיה חשופה ופגיעה למרכיבי השפעה שונים זאת משום הזכות הבסיסית לחופש הביטוי, זכות שבמידה ותשונה בפועל תגרום לניצחון של הצד התוקף ערעור על שיטת השלטון במדינה.

**סיכום ומסקנות**

ההשפעה על התודעה הופכת להיות נשק מרכזי בידי ארגונים או מדינות הנמצאים בנחיתות צבאית אל מול מדינות יריבות. מתוקף כך סביר כי יריבותיה של ישראל הנמצאת בעדיפות עליהם, ימשיכו לפעול ולנצל כלים מעולם זה על מנת לייצר הישגים מול הציבור שלהם אך גרוע מכך אל מול הציבור בישראל. בהיותה של החברה הישראלית מחוברת תקשורתית וצמאה למידע, מצד אחד ומצד שני הטרוגנית ומקוטבת הרשתות החברתיות מהוות כר פתוח לייצור דיסאינפורמציה, לעודד שסעים ולפעול ליצירת שיח אלים העלול לפגוע בחוסן הלאומי תוך יצור פאניקה כדוגמה.

כשם שקיימת הערכות לצד החוסן התפקודי במדינת ישראל הנמצא באחריות פיקוד העורף ומל"ח. מתחייבת בחינה של הערכות גורמים שונים ובראשם פיקוד העורף האחראי על ההסברה בעתות חירום לצד גורמים שצריכים לזהות את הצד התוקף במטרה למנוע את חלחול המסרים ברשתות החברתיות, ביצוע הסברה בזמן אמת שתגדע את האפשרות לפגוע בחוסן הלאומי בעת חירום אך גם בעת שיגרה ככל שקיימת כזאת במדינת ישראל.

ולסיכום, השימוש בהשפעה באמצעים המודרניים עלול להיות משמעותי לליבוי סכסוכים ועידוד שסעים, שנאה מסוג זה בתוך עמנו הובילה לפחות על פי המסורת לחורבן בית שני. מכאן, שמדובר בנשק רב עוצמה שעלינו כחברה להתחסן מפניו.

**ביבליוגרפיה**  
ספרים

1. לובוצקי עשהאל (2008) , מן המדבר והלבנון , ידיעות ספרים

מאמרים

1. DiResta Renee, Shaffer Kris , Sullivan David , Matney Robert , Fox Ryan , Albright Jonathan , Johnson Ben (2018) , The Tactics & Tropes of the Internet Research Agency , New Knowledge
2. Dunlop John(2014), Aleksandr Dugin's Foundations of Geopolitics, Demokratizatsiya The Journal of Post-Soviet Democratization ((Demokratizatsiya
3. Gerasimov Vallery (2016), The Value of Science is in the Foresighr , MILITARY

ׁׁ)ׂREVIEW (23-29ׁ

1. ICA(2017),Assessing Russian Activities and Intensions in Recent us elections
2. רשת חוסן אזרחית מסגרת תפיסתית לחוסן לאומי ומקומי בישראל (2009) , מכון ראות
3. דקל אודי & עינב עומר (2017) , תפיסת ביטחון לאומי מעודכנת לישראל , INSS

אינטרנט

1. Smith Bruce(2019), propaganda ,ENCYLOPAEDIA BRITANICA <https://www.britannica.com/topic/propaganda>
2. אברמוביץ אמנון (2019) , בחירות 2019 | ראש השב"כ מזהיר: "מדינה זרה תתערב בבחירות בישראל", mako , <https://www.mako.co.il/news-military/security-q1_2019/Article-5552532f19e2861004.htm>
3. הראל עמוס (2019) , הפריצה לטלפון של גנץ מגוללת עניין אפל , שספק אם יבדק לעומק , הארץ, <https://www.haaretz.co.il/news/elections/.premium-1.7023713>
4. לוי אליאור (2019) , חמאס: "אם ניגרר למלחמה, לא רק העוטף יפונה - גם תל אביב", Ynet , [https://www.msn.com/he-il/news/other/חמאס-אם-ניגרר-למלחמה-לא-רק-העוטף-יפונה-גם-תל-אביב/ar-BBVFX4f](https://www.msn.com/he-il/news/other/%D7%97%D7%9E%D7%90%D7%A1-%D7%90%D7%9D-%D7%A0%D7%99%D7%92%D7%A8%D7%A8-%D7%9C%D7%9E%D7%9C%D7%97%D7%9E%D7%94-%D7%9C%D7%90-%D7%A8%D7%A7-%D7%94%D7%A2%D7%95%D7%98%D7%A3-%D7%99%D7%A4%D7%95%D7%A0%D7%94-%D7%92%D7%9D-%D7%AA%D7%9C-%D7%90%D7%91%D7%99%D7%91/ar-BBVFX4f)

1. <https://www.israelhayom.co.il/article/474835> [↑](#footnote-ref-1)
2. <https://13news.co.il/10news/news/26195> [↑](#footnote-ref-2)
3. <https://www.youtube.com/watch?v=mdnnM5lggQQ&t=28s> [↑](#footnote-ref-3)
4. <https://www.msn.com/he-il/news/other/%D7%97%D7%9E%D7%90%D7%A1-%D7%90%D7%9D-%D7%A0%D7%99%D7%92%D7%A8%D7%A8-%D7%9C%D7%9E%D7%9C%D7%97%D7%9E%D7%94-%D7%9C%D7%90-%D7%A8%D7%A7-%D7%94%D7%A2%D7%95%D7%98%D7%A3-%D7%99%D7%A4%D7%95%D7%A0%D7%94-%D7%92%D7%9D-%D7%AA%D7%9C-%D7%90%D7%91%D7%99%D7%91/ar-BBVFX4f> [↑](#footnote-ref-4)
5. <https://www.mako.co.il/news-military/security-q1_2019/Article-5552532f19e2861004.htm> [↑](#footnote-ref-5)
6. <https://www.haaretz.co.il/news/politics/.premium-1.7022380> [↑](#footnote-ref-6)
7. [https://www.idc.ac.il/he/research/ips/Documents/2010/%D7%A0%D7%99%D7%99%D7%A8%D7%95  
   %D7%AA/3049reutH-2010.pdf](https://www.idc.ac.il/he/research/ips/Documents/2010/%D7%A0%D7%99%D7%99%D7%A8%D7%95%D7%AA/3049reutH-2010.pdf) [↑](#footnote-ref-7)
8. <https://www.inss.org.il/he/wp-content/uploads/sites/2/2017/03/memo_SpecialFeb2017.pdf> [↑](#footnote-ref-8)